
Халықты әлеуметтік қорғау саласындағы бақылау бөлімі туралы
ЕРЕЖЕ

1.Жалпы ережелер

1. Халықты әлеуметтік қорғау саласындағы бақылау бөлімі Қазақстан Республикасының Еңбек және халықты әлеуметтік қорғау министрлігі Еңбек және әлеуметтік қорғау комитетінің Түркістан облысы бойынша департаментінің құрылымдық бөлімшесі болып табылады. 
2.Халықтты әлеуметтік қорғау саласындағы бақылау бөлімі өз қызметінде Қазақстан Республикасының Конституциясын, Қазақстан Республикасының Еңбек Кодексін, Қазақстан Республикасының Кәсіпкерлік Кодексін, «Әкімшілік құқық бұзушылық туралы» Қазақстан Республикасының кодексін, Қазақстан Республикасының 2023 жылғы 20 сәуірдегі №224-VII «Қазақстан Республикасының  әлеуметтік кодексі», «Қазақстан Республикасының Әкімшілік рәсімдік-процестік кодексін», «Мемлекеттік көрсетілетін қызметтер туралы» Қазақстан Республикасы Заңдарын, «Қазақстан -2050» стратегиясы қалыптасқан мемлекеттің жаңа саяси бағыты стратегиясын, Қазақстан Республикасы Президентінің нормативтік-құқықтық актілерін, Қазақстан Республикасы Үкіметінің актілерін және өзге де Қазақстан Республикасының нормативтік құқықтық актілерін, сондай-ақ, ҚР Еңбек және халықты әлеуметтік қорғау Министрлігі мен Комитеттің бұйрықтары және өкімдерін, департамент басшылығының  бұйрықтарын және осы лауазымдық нұсқаулықты басшылыққа алады.
	3.Халықты әлеуметтік қорғау саласындағы бақылау бөлімінің құрылымын, штат санын Қазақстан Республикасының заңнамасында белгіленген тәртіппен мемлекеттік органның уәкілетті лауазымды адамы бекітеді.  
4. ХӘҚСБ бөлімі 5 бірліктен тұрады:
1) бөлім басшысы – МӘҚИ - 1 бірлік,
2) бас маман  – МӘҚИ – 4 бірлік.

2. Халықтты әлеуметтік қорғау саласындағы бақылау бөлімінің негізгі міндеттері, функциялары мен құқықтары

	5. Міндеті: 
Халықты әлеуметтік қорғау саласындағызаңнамалық актілерінде көзделген мүгедектерге әлеуметтік қызметтер мен қолдау шараларының өз мерзімінде және сапалы көрсетілуін қадағалау
Функциялары:
1) медициналық-әлеуметтік мекемелер мен басқада әлеуметтік қызмет көрсететін мекемелерде (ұйымдарда) мүгедектердің сапалы, толыққанды және өз мерзімінде қызмет алуын тексеру;
2) медициналық-әлеуметтік мекемелерде стационар жағдайында тұратын азаматтардың зейнетақыларының, мүгедектіктігі бойынша және асыраушысынан айрылу жағдайында төленетін жәрдемақылардың дұрыс төленуін және жұмсалуын тексеру;
3) Қазақстан Республикасының «Қазақстан Республикасында мүгедектердi әлеуметтiк қорғау туралы» заңнамасында көзделген мүгедектердің әлеуметтік инфрақұрылым объектілеріне кіріп-шығуына бейімдеу жұмыстарын тексеру;
4) мүгедектерге әзірленген оңалтудың жеке бағдарламаларының (әлеуметтік, кәсіптік) орындалуын тексеру;
5) МӘҚИ Қазақстан Республикасы Кәсіпкерлік кодексінің 154-бабының           3-тармағында көрсетілген міндеттерден басқа:
      - тексеру нәтижелері бойынша уақтылы шаралар қабылдауға және әлеуметтік қорғау саласында бұзушылық фактілері анықталған жағдайда Қазақстан Республикасының Кәсіпкерлік кодексінде көзделген ден қою актілерін шығаруға;
      - әлеуметтік жұмыскер біліктілік талаптарына және арнаулы әлеуметтік қызмет алушылардың өмірі мен денсаулығына қатер төндіретін, өздеріне қойылатын талаптарға сәйкес келмейтіні анықталған жағдайда әлеуметтік жұмыскерді жұмыстан уақытша шеттету туралы нұсқама шығаруға;
      - арнаулы әлеуметтік қызмет алушылардың өмірі мен денсаулығына қатер төндіретін фактілер анықталған жағдайда тексерілетін субъектінің лауазымды адамдары мен жұмыскерлерін жұмыстан уақытша шеттету туралы нұсқама шығаруға міндетті.
6)  жоғары тұрған органдардың тапсырмаларын орындауды қамтамасыз ету;
7) өз құзыреті шегінде құқықтық, консультациялық және практикалық көмекті жүзеге асыру;
8)  Министрліктің Стратегиялық және Операциялық, Комитеттің, департаменттің жұмыс жоспарын іске асыруға қатысу;
9) бөлімде еңбек кодексін және мемлекеттік қызмет туралы заңнамасының талаптарын орындалуын қамтамасыз ету;
10) өз құзыреті шегінде жеке және заңды тұлғалардың өтініштерін белгіленген тәртіппен қарау;
11) Қазақстан Республикасының заңнамасында көзделген өзге де міндеттер.

6. Халықтты әлеуметтік қорғау саласындағы бақылау бөлімінің құқықтары:
1) халықты әлеуметтік қорғау саласындағы заңнама талаптарының сақталуы бойынша белгіленген тәртіппен тексеруді және мемлекеттік бақылаудың өзге де нысандарын жүзеге асыру;
2)  белгіленген тәртіппен басқа мемлекеттік органдармен және ұйымдармен байланысты жүзеге асыру, олардан қызметі үшін қажетті мәліметтер мен материалдарды сұрату және алу; 
3) ұйымдарда Қазақстан Республикасының мүгедектерді әлеуметтік қорғау туралы заңнамасының сақталуын бақылау бойынша тексеру жүргізу;
4) МӘҚИ-ның мемлекеттік бақылауды жүзеге асыру кезінде Қазақстан Республикасы Кәсіпкерлік кодексінің 154-бабының 1-тармағында және Қазақстан Республикасының өзге де заңдарында көзделген құқықтардан басқа:
      - өз құзыретіне кіретін мәселелер бойынша түсініктемелер беруге;
      - тексеру субъектілерінен өздеріне жүктелген функцияларды орындау үшін қажетті түсініктемелерді сұратуға және алуға;
      - Қазақстан Республикасының әлеуметтік қорғау саласындағы заңнамасы талаптарының сақталуын қамтамасыз ету мәселелері бойынша басқа да мемлекеттік органдармен, сондай-ақ жеке және (немесе) заңды тұлғалармен өзара іс-қимыл жасауға құқығы бар.
5) белгіленген мерзімде ақпарлар мен өзге мәліметтерді, талдау материалдарын беру, БАҚ құралдары арқылы халықты әлеуметтік қорғау мәселелері бойынша түсіндіру жұмысын жүргізу;
6) Қазақстан Республикасының мүгедектерді әлеуметтік қорғау туралы заңнамасы саласындағы әкімшілік құқық бұзушылықтар туралы істерді қарауға, заң бұзушылықтар анықталған жағдайда, оларды жою туралы ұсыныс беру;
7) Қазақстан Республикасының Заңына, Қазақстан Республикасы Президенті мен Үкіметінің актілеріне, өзге де Қазақстан Республикасының нормативтік құқықтық актілеріне сәйкес өзінің міндеттері мен функцияларын іске асыру үшін қажетті өкілеттіктерді иеленеді.
8) заңмен және осы Үлгілік ережемен жүктелген міндеттер мен функцияларды орындау үшін қажетті мәліметтер мен құжаттарды мемлекеттік органның басқа құрылымдық бөлімшелерінен сұратады және алады;
9) Қазақстан Республикасының заңнамасында көзделген өзге де құқықтарды иеленеді.

7. Халықты әлеуметтік қорғау саласындағы бақылау бөлімінің қызметін ұйымдастыру
1. Халықты әлеуметтік қорғау саласындағы бақылау бөлімі департамент басшысына тікелей бағынады.
2. Халықты әлеуметтік қорғау саласындағы бақылаубөліміҚазақстан Республикасының заңнамалық актілеріне, Президентінің актілеріне, Қазақстан Республикасының өзге де нормативтік құқықтық актілеріне сәйкес өзінің негізгі міндеттері мен функцияларын іске асыру үшін қажетті өкілеттіктерді иеленеді. 
3. Халықты әлеуметтік қорғау саласындағы бақылаубөлімін Қазақстан Республикасының заңнамасында белгіленген тәртіппен қызметке тағайындалатын және қызметтен босатылатын  бөлім басшысы басқарады.  
4. Халықты әлеуметтік қорғау саласындағы бақылаубөлімінің басшысы бөлім қызметіне жалпы басшылықты жүзеге асырады және бөлімге жүктелген міндеттердің орындалуы мен оның өз функцияларын жүзеге асыруы үшін дербес жауапты болады.
5. Халықты әлеуметтік қорғау саласындағы бақылаубөлімінің басшысы департамент басшысына бөлімнің құрылымы мен штаттық кестесі бойынша ұсыныстар береді.
8. Бөлім басшысы осы мақсатта: 
1) қол астындағы мамандардың міндеттері мен өкілеттіктерін айқындайды;
2) Қазақстан Республикасының заңдарына және Президентінің актілеріне сәйкес өзге де өкілеттіктерді жүзеге асырады. 
3) бөлімдегі сыбайлас жемқорлыққа қарсы әрекетке бағытталған шараларды қабылдайды және сыбайлас жемқорлықтың алдын алудың тиісті  шараларын қабылдамағаны үшін дербес жауапкершілікте болады. 
9. Халықты әлеуметтік қорғау саласындағы бақылау бөлімі басшысының орнын ауыстырушы бас маман:
1) өз өкілеттіктері шеңберінде құрылымдық бөлімшенің қызметін үйлестіреді;
2) құрылымдық бөлімшенің басшысы болмаған кезде құрылымдық бөлімшеге жалпы басшылықты жүзеге асырады және құрылымдық бөлімшеге жүктелген міндеттерді орындауға және өз функцияларын жүзеге асыруға дербес жауапты болады;
3) Халықтты әлеуметтік қорғау саласындағы бақылаубөлімінің басшысынажүктеген өзге де функцияларды жүзеге асырады. 
Халықты әлеуметтік қорғау саласындағы бақылау бөлімі құзыретіне кіретін мәселелер бойынша басқа құрылымдық бөлімшелерге жіберілетін құжаттарға бөлім басшысы, ал ол болмаған жағдайда оны алмастыратын адам қол қояды. 


Бөлім басшысы                                                                                         ________________




